Bezstopkavce

Bezstopkavce (lat. Eleutherozoa) sú taxón (napr. podkmeň) ostnatokožcov.

Charakteristika 
Tieto ostnatokožce nemajú stopku a žijú v dospelosti vždy benticky. Ústa sú na spodku, kým anus na chrbtovej strane tela (výnimkou sú holotúrie s druhotne potlačenou päťlúčovou symetriou). Ambulakrálna sústava komunikuje s morskou vodou cez tzv. madreporovú doštičku na chrbtovej strane (má podobu sitka s drobnými otvormi). Ambulakrálne panôžky (ak sú vyvinuté) slúžia na pohyb.

Systematika 
bezstopkavce (Eleutherozoa):
podkmeň ježovkovce (Echinozoa) - asi parafyletický taxón:
rod †Bolboporites 
trieda †Cyclocystoidea 
trieda holotúrie (Holothuroidea)
trieda ježovky (Echinoidea)
podkmeň hviezdovce (Asterozoa) - jediná trieda hviezdovce (Stelleroidea, Stellaroidea)

Do Echinozoa sa tradične zaraďovala aj trieda †Ophiocistioidea , táto bola v roku 2023 preradená do hviezdovcov (Asterozoa).

Iné projekty

Zdroje